1. sz. melléklet a ……/2013.(IV….)

 önkormányzati rendelethez
Az állandó bizottságokra átruházott hatáskörök

1. PÉNZÜGYI, ÜGYRENDI ÉS VÁROSFEJLESZTÉSI BIZOTTSÁG
a.) Az Államháztartási törvényben, valamint a Képviselő-testület rendeletében meghatározott feltételek bekövetkezése esetén köteles önkormányzati biztost kijelölni az önkormányzat által fenntartott költségvetési szervhez.

b.) Az önkormányzati vagyonnal történő gazdálkodás szabályai alapján előzetesen véleményezi az 5 millió forint értékhatár alatti korlátozottan forgalomképes vagyontárgyak szerzéséről, elidegenítéséről, megterheléséről, bérleti vagy használati jogának átengedéséről, vagy gazdasági társaságba való beviteléről szóló polgármesteri döntést.

c.) Az önkormányzati vagyonnal történő gazdálkodás szabályai alapján előzetesen véleményezi a 3 millió forint értékhatár fölötti, de a 10 millió forint egyedi értékhatárt el nem érő forgalomképes ingó és ingatlan vagyon felett a tulajdonosi jogok gyakorlását.

d.) Gyakorolja a polgármester tekintetében az egyéb munkáltatói jogokat;

        javaslatot tesz a képviselő-testületnek a polgármester munkabérére, jutalmára, költségtérítésére.

e.)  Az 1997. évi C. tv. 27. §. (1) bekezdésében rögzített esetben a választási bizottságba új tagot választ.

f.) Véleményezi a nemzetközi együttműködési megállapodásokat.

3. OKTATÁSI, MŰVELŐDÉSI, SPORT, CIVIL ÉS EGYHÁZI KAPCSOLATOK BIZOTTSÁGA

a.) Jelöli az iskolaszékbe a fenntartó képviselőit.

b.) A civil és sport szervezetek működésének anyagi támogatására vonatkozó pályázati eljárásban elbírálja a benyújtott pályázatokat, javaslatot tesz a Képviselő-testületnek a döntésre. 
3. EGÉSZSÉGÜGYI, FOGLALKOZTATÁSI ÉS SZOCIÁLIS BIZOTTSÁG

a.) Dönt a szociális ösztöndíj megállapításáról.

b.) Megállapítja az adósságcsökkentési támogatást.

c.) A személyes gondoskodást nyújtó ellátások igénybevételéért fizetendő térítési díj méltányosságból történő csökkentéséről, elengedéséről dönt.

